

**Тұқымдық астықтың мемлекеттік ресурстары туралы <\*> ЕСКЕРТУ. Атауы жаңа редакцияда - ҚР Үкіметінің 1999.09.30. N 1506 қаулысымен. ~P991506**

Қазақстан Республикасы Үкіметінің Қаулысы 1999 жылғы 14 қыркүйек N 1390

      Күтпеген жағдаяттар пайда болған ретте, Қазақстан Республикасының негiзгi егiн егетiн аймақтарын тұқыммен қамтамасыз ету үшiн қажеттi тұқымдық астықтың мемлекеттiк ресурстарын қалыптастыру мақсатында Қазақстан Республикасының Үкiметi қаулы етеді:

      1. "1999 жылдың егiс науқанын тұқымдық астықпен тауарлық несиелендiру туралы" Қазақстан Республикасы Үкiметiнiң 1999 жылғы 31 наурыздағы N 341 P990341\_ қаулысына (бұдан әрi - N 341 қаулы) сәйкес "Ауыл шаруашылығын қаржылай қолдау қоры" жабық акционерлiк қоғамынан (бұдан әрi - Қоғам) тұқымдық астықты қарызға алған облыстардың әкiмдерi қарызға алынған астықты N 341 қаулыда белгiленген мерзiмнен кешiктiрмей қайтаруды камтамасыз етсiн.

      2. Қоғамға:

      1) облыс әкiмдерiнiң астықты (N 341 қаулының негiзiнде қарызға алынған) тұқымдық астықпен немесе ақшамен қайтару жөнiнде мүмкiндiгі болмаған жағдайда, кейiннен оны "Азық-түлiк келiсiмшарт корпорациясы" жабық акционерлiк қоғамымен (бұдан әрi - Азық-түлiк корпорациясы) келiсiлген элеваторларға орналастыру арқылы, олардан тауарлы астықты 70 (жетпiс) АҚШ долларына баламды баға бойынша қабылдау;

      2) заңдарда белгiленген тәртiппен облыс әкiмдерiнен N 341 қаулыға сәйкес қарызға алынған тұқымдық астықты қайтару ретiнде түскен тұқымдық астықты (оның iшiнде тауарлы астықты да) Азық-түлiк корпорациясына сенiмдi басқаруға беру ұсынылсын.

      3. Қазақстан Республикасының Ауыл шаруашылығы министрлiгi заңдарда

белгiленген тәртiппен Қоғам мен Азық-түлiк корпорациясының қатысуымен:

     1) 2000 жылдың 1 қаңтарына дейiн заттай нысанда 100 (жүз) мың

тонна көлемде тұқымдық астықтың мемлекеттiк ресурстарын қалыптастыруды

қамтамасыз етсiн;

     2)

     ЕСКЕРТУ. Кіріспедегі және 3-ші тармақтың 1) тармақшасындағы сөздер

              ауыстырылды, 2) тармақшасы алынып тасталды - ҚР Үкіметінің

              1999.09.30. N 1506 қаулысымен.

P991506\_

     4. Осы қаулы қол қойылған күнінен бастап күшіне енеді.

     Қазақстан Республикасының

       Премьер-Министрі

   Оқығандар:

   Қобдалиева Н.

   Қасымбеков Б.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК